**2022 ජූනි මස 15 වන දින නිවිතිගල ප්‍රාදේශීය සභා රැස්වීම් ශාලාවේදි පවත්වන ලද සභා රැස්විමේ වාර්තාවයි.**

**2022 ජූනි මස 15 වන දින නිවිතිගල ප්‍රාදේශීය සභා රැස්වීම් ශාලාවේදි පෙ.ව 10.00ට ආරම්භ කර පවත්වන ලද සභා රැස්විමේ වාර්තාවයි.**

**පහත නම් සදහන් ගරු මන්ත්‍රීතුමන්ලා හා මන්ත්‍රීතුමියන් රැස්වීමට සහභාගී වූහ.**

* **නිවිතිගල ප්‍රාදේශීය සභා ගරු සභාපති කුලතුංග ලියනගේ මහතා**
* **නිවිතිගල ප්‍රාදේශීය සභා ගරු උප සභාපති විජිත වැරණියගොඩ මහතා**
* **නිවිතිගල ප්‍රාදේශීය සභා ගරු මන්ත්‍රී බුද්ධික ප්‍රේමරත්න මහතා**
* **නිවිතිගල ප්‍රාදේශීය සභා ගරු මන්ත්‍රී සොමී ගුණවර්ධන මහතා**
* **නිවිතිගල ප්‍රාදේශීය සභා ගරු මන්ත්‍රීනි ඉනෝකා ප්‍රියදර්ශනි මහත්මිය**
* **නිවිතිගල ප්‍රාදේශීය සභා ගරු මන්ත්‍රී චන්දු නිරෝෂන් මහතා**
* **නිවිතිගල ප්‍රාදේශීය සභා ගරු මන්ත්‍රී ලෝහිත වේරගම මහතා**
* **නිවිතිගල ප්‍රාදේශීය සභා ගරු මන්ත්‍රී සුරංග ප්‍රභාත් මහතා**
* **නිවිතිගල ප්‍රාදේශීය සභා ගරු මන්ත්‍රී නුවන් ප්‍රසාද් මහතා**
* **නිවිතිගල ප්‍රාදේශීය සභා ගරු මන්ත්‍රී දුමින්ද සම්පත් මහතා**
* **නිවිතිගල ප්‍රාදේශීය සභා ගරු මන්ත්‍රී ලහිරු රත්නායක මහතා**
* **නිවිතිගල ප්‍රාදේශීය සභා ගරු මන්ත්‍රිනී ලක්මාලි ඩයස් අබේගුණවර්ධන මහත්මිය**
* **නිවිතිගල ප්‍රාදේශීය සභා ගරු මන්ත්‍රිනී ගයනා චින්තානි මහත්මිය**
* **නිවිතිගල ප්‍රාදේශීය සභා ගරු මන්ත්‍රී පියසේන පොල්වත්ත මහතා**
* **නිවිතිගල ප්‍රාදේශීය සභා ගරු මන්ත්‍රී සුනිල් සේරසිංහ මහතා**
* **නිවිතිගල ප්‍රාදේශීය සභා ගරු මන්ත්‍රී සුසාන්ත රූපසිංහ මහතා**
* **නිවිතිගල ප්‍රාදේශීය සභා ගරු මන්ත්‍රී සුරේෂ් කාන්ත් මහතා**
* **නිවිතිගල ප්‍රාදේශීය සභා ගරු මන්ත්‍රිනී නීතා එක්නැලිගොඩ මහත්මිය**
* **නිවිතිගල ප්‍රාදේශීය සභා ගරු මන්ත්‍රිනී නිශාන්ති ප්‍රියදර්ශනි මහත්මිය**
* **නිවිතිගල ප්‍රාදේශීය සභා ගරු මන්ත්‍රිනී චම්පිකා මධුමති මහත්මිය**
* **නිවිතිගල ප්‍රාදේශීය සභා ගරු මන්ත්‍රී ශාන්ත සේනා රත්නායක මහතා**
* **නිවිතිගල ප්‍රාදේශීය සභා ගරු මන්ත්‍රී චමින්ද කුමාර ප්‍රනාන්දු**
* **නිවිතිගල ප්‍රාදේශීය සභා ගරු මන්ත්‍රී ආර් ඒ වසන්ත මහතා**

සහභාගී වූ නිලධාරින්,

එම්.කේ.පුෂ්පකුමාරි මිය-ලේකම්

පී.ආර් නයගරා නේදියන් රෝෂා මිය-කළමනාකරණ සේවා නිලධාරී

ගරු මන්ත්‍රීවරුන්ගේ හා මන්ත්‍රීතුමියන්ගේ පැමිණීම සනාථ කිරීම

* ගරු මන්ත්‍රී ගාමිණි නොරගල්ල මහතා එදින සභාවට සහභාගි නොවන බව ගරු සභාපති කුලතුංග ලියනගේ මහතා විසින් දැනුම් දෙන ලදි.

2022.05.17 වන දින සභා වාර්තාව සභා සම්මත කිරිම.

2022.05.17 වන දිනැති සභා වාර්තාව අඩුපාඩු කිසිවක් වේනම් පෙන්වා දෙන ලෙසත් නොඑසේනම් ලියා ඇති සැටියෙන් සම්මත කිරීම සුදුසු බවත් ගරු සභාපති කුලතුංග ලියනගේ මහතා සභාවට යෝජනා කළ අතර ගරු මන්ත්‍රී චන්දු නිරෝෂන් මහතා විසින් ස්ථිර කරන ලදි.

ඒ අනුව 2022.05.17 දිනැති සභා වාර්තාවේ සඳහන් 2022.04.07 වන දින සභාවාර්තාව සම්මත කිරීම සඳහා ගරු සභාපති කුලතුංග ලියනගේ මහතා විසින් ඉදිරිපත් කරන ලද යෝජනාව වෙනුවට ගරු උප සභාපති විජිත වැරණියගොඩ මහතා විසින් කරන ලද යෝජනාව ලෙස සංශෝධනය විය යුතු බව සංශෝධනය වියයුතුය. එම සංශෝධනයන්ට යටත්ව 2022.06.15 වන දින ඉදිරිපත් කරන ලද සභා වාර්තාව යෝජනා ස්ථීරත්වයෙන් සභා සම්මත විය.

1. සභාපතිවරයා විසින් කරනු ලබන නිවේදන-
2. යථා පරිදි කල් දි ඇති ප්‍රශ්ණ - නැත
3. ප්‍රාදේශීය සභාව වෙත එවන ලද සංදේශ, පෙත්සම්
4. යථා පරිදි කල්දි ඇති යෝජනා
   1. ගරු සභාපති කුලතුංග ලියනගේ මහතාගේ යෝජනා
5. කොම්පෝස්ට් අංගනයේ කොම්පෝස්ට් පොහොර නිෂ්පාදන කටයුතු මේ දිනවල සේවකයින් සොයා ගැනීමේ අපහසුතාවය නිසා අඩාල වී ඇත.බහුකාර්ය සාධන බලකායේ සේවකයන් දෙදෙනෙකු පැමිණියද එම ස්ථානයේ සේවය කිරීමට අකැමති නිසා වෙනත් ස්ථානයනට මාරුවී ඇත.මේ වනවිට එකදු සේවකයෙකුවත් නොමැති වීම නිසා කොම්පෝස්ට් නිෂ්පාදන කටයුතු අඩාල වී ඇත.පවතින මිලගණන් යටතේ ලැබෙන වේතනය කළ යුතු කාර්යයන් සමග සැසඳීමේදී ප්‍රමාණවත් නොවන බැවින් දිස්ත්‍රික් මිල ගණන් යටතේ දිනකට එක්දහස් අටසියයක් (රු.1800.00) මුදලක් ගෙවීමේ පදනම මත සේවකයින් ලබා ගැනීම සුදුසු බවත් මේ කටයුතු සඳහා සේවකයින් නොපැමීණීමේ ගැටළුවට විසඳුමක් ලෙස ජපානයේ නිෂ්පාදිත Escavator-30 ලබා ගැනීම සුදුසු බවත් ඉන් කසළ පැටවීම,පෙරළීම සහ අවශ්‍ය අවස්ථා වල මාර්ග පවිත්‍ර කිරීම සහ කාණු කැපීම,වලවල් කැපීම ආදී සිදුකිරීමට හැකිවීමත් නිසා විශාල කම්කරු ශ්‍රමයක් අවශ්‍ය නොවීම නිසා කටයුතු කාර්යක්ෂම කරගැනීමටත් හැකි වේ.එබැවින් ඒ සම්බන්ධ ගරු සභාවේ තීරණයක් ලබා ගැනීමට අදාල යෝජනාව ගරු සභාපති කුලතුංග ලියනගේ මහතා විසින් ඉදිරිපත් කළ අතර එම යෝජනාව ගරු මන්ත්‍රී චන්දු නිරෝෂන් මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී කොම්පෝස්ට් නිෂ්පාදන කටයුතු අඩාල නොවී අඛණ්ඩව පවත්වා ගැනීමට ශ්‍රමිකයන් සඳහා දෛනිකව රුපියල් එක්දහස් අටසියයක් බැගින් ගෙවීමේ පදනම මත සේවයේ යෙදවීමත්,නිෂ්පාදන කටයුතු කාර්යක්ෂමව සහ අවම පිරිවැයක් යටතේ පවත්වා ගැනීමට Excavator -30 වර්ගයේ භාවිතා කරන ලද යන්ත්‍රයක් මිලදී ගැනීමත් ඒ සඳහා අවශ්‍ය පුර්ව අනුමැතියන් සහ ක්‍රියාපටිපාටියන් සිදු කර කඩිනමින් ලබාගැනීමට කටයුතු කිරීම සුදුසු බවත් බවත් ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. රටේ පවතින අර්බුදකාරී තත්වය මත ඉන්ධන සඳහා මිල අධික වීම සහ බස් ගාස්තු සඳහා වැය මුදල් අධික වීම නිසා නිවිතිගල ප්‍රාදේශිය සභාවේ දෛනිකව සේවයේ නියුතු සෞඛ්‍ය කම්කරුවන් රාජකාරියට පැමිණීම ඉතා දුර්වල මට්ටමක පවතී.කොම්පෝස්ට් අංගනයේ රාජකාරී කටයුතු සඳහා කිලෝමීටර් 04ක් පමණ යායුතුව බැවිනුත් කොම්පෝස්ට් අංගනයේ කටයුතු සඳහා යෑමට සේවකයන් යෙදවීමද ගැටළුකාරී වී ඇත.එබැවින් සෞඛ්‍ය කම්කරුවන් සඳහා ප්‍රවාහන පහසුකම් හෝ යම් සහනයක් ලබා දීම සුදුසු බවට ගරු සභාපති කුලතුංග ලියනගේ මහතා විසින් කරන ලද යෝජනාව ගරු මන්ත්‍රී සොමී ගුණවර්ධන මහතා විසින් ස්ථීර කරන ලදි.ඒ අනුව ගරු සභාවේ කරුණු විමසීමේදී දෛනික කසළ ඉවත් කිරීම ගැටළුවකින් තොරව සිදුකිරීම සඳහා සෞඛ්‍ය කම්කරුවන් වෙත ඉන්ධන ලබා දීමේ ක්‍රමවේදයක් සකස් කළ යුතු බවත් ඒ සම්බන්ධයෙන් පළාත් පාලන සහකාර කොමසාරිස් මගින් ගරු ආණ්ඩුකාරතුමා දැනුවත් කිරීම සුදුසු බවත් ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.
2. නිවිතිගල සතිපොළ එළහරක් මස් කඩය බදු ලබාගෙන ව්‍යාපාර කටයුතු කරගෙන යනු ලබන 55/A 5 වන පටුමග,මිහිඳුගම රත්නපුර ලිපිනයෙහි පදිංචි බී එම් රස්මි මහතා විසින් 2022 මැයි මාසයට අදාල රු.158,000.00 ක කඩකුලී සහ වැල්ලඳුර,කහවත්ත ලිපිනයෙහි පදිංචි ඩබ් එම් සෝමාවති මිය විසින් සතිපොළ මාළු ලෑල්ල සඳහා මැයි මාසය සඳහා රු.36,666.67ක මුදල සහ ගැටනිගෙවත්ත,නිවිතිගල ලිපිනයෙහි පදිංචි ඒ.අසීස් මහතා විසින් කුකුළුමස් කඩ අංක 01 කාමරය සඳහා රු.24,008.04ක මුදල නිදහස් කරදෙන ලෙස 2022.05.24 වන දින ගරු සභාව වෙත ඉල්ලීමක් කර ඇත.2022 මැයි මාසයේ රටේ පැවති ඇඳීරිනීති තත්වය සහ ඉන්ධන ගැටළුව නිසා මස් සහ මාළු සපයා ගැනීමට නොහැකි වීම සහ ප්‍රවාහනය කිරීමට අපහසු වීම නිසා මෙම වෙළඳසැල් වසාතිබීමට සිදුව ඇත.එබැවින් මේ සම්බන්ධයෙන් ගරු සභාවේ තීරණයක් ගැනීමට අදාල යෝජනාව ගරු සභාපති කුලතුංග ලියනගේ මහතා විසින් ඉදිරිපත් කළ අතර ගරු මන්ත්‍රී බුද්ධික ප්‍රේමරත්න මහතා විසින් ස්ථීර කරන ලදි.ඒ අනුව ගරු සභාවේ කරුණු විමසීමේදී රටේ වර්තමානයේ පවතින අර්බුදකාරී තත්වය තුළ වෙළඳාම් කටයුතු අඩාල වීම නිසා ඔවුන් විසින් කරන ලද ඉල්ලීම් සළකා බලා මැයි මාසයට අදාල මාසික කුලියෙන් අඩක් පමණක් එනම් පහත පරිදි රුපියල් එක්ලක්ෂ නවදහස් තුන්සිය තිස් හතක් සහ ශත තිස්හයක් පමණක් (රු.109,337.36)නිදහස් කිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

|  |  |  |
| --- | --- | --- |
| ව්‍යාපාරය | මාසික කුලිය-රු | නිදහස් කළ යුතු වටිනාකම-රු |
| සතිපොළ එළ හරක් මස් කඩය | 158,000.00 | 79,000.00 |
| සතිපොළ මාළු ලෑල්ල | 36,666.67 | 18,333.34 |
| කුකුළු මස් කඩ 01 | 24,008.04 | 12,004.02 |
| **මුළු වටිනාකම** | **218,674.71** | **109,337.36** |

1. නිවිතිගල ප්‍රාදේශිය සභාවට අයත් ඉලුක්බුළුව ප්‍රජා ශාලවට අයත් බිම්කොටසේ ඉතා සුළු ප්‍රමාණයක් පමණක් භූමිදාන කටයුතු වලට යොදා ගන්නා බැවින් ඉතිරි කොටස වල්වැදී පාළු වී ඇති බැවින් වර්තමානයේ රට මුහුණ දී ඇති අර්බුදය නිසා ආහාර ගැටළුවට විසඳුමක් ලෙස පාරිභෝජන වගාවන් එම කොටසේ වගා කටයුතු කිරීම සඳහා දම්බුළුවන,ඉලුක්බුළුව ලිපිනයෙහි පදිංචි ඩබ්.ඒ.ඩී.ඩී ආර්.ආර් වික්‍රමආරච්චි මහතා විසින්ඉල්ලීමක් කර ඇත.ඒ සම්බන්ධයෙන් ගරු සභාවේ තීරණයක් ගැනීම සඳහා ගරු සභාපති කුලතුංග ලියනගේ මහතා විසින් කරන ලද යෝජනාව ගරු මන්ත්‍රී චන්දු නිරෝෂන් මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී පවතින වර්තමාන තත්වය හේතුකොටගෙන තාවකාලික බෝග වගාවක් සඳහා එම බිම්කොටස ලබා දීම සුදුසු බවත් ප්‍රජා ශාලාව නඩත්තු වන ප්‍රජා සමිතිය සහ ඉල්ලුම්කරු කැඳවා ස්ථානීය පරීක්ෂාවක් සිදුකළ යුතු බවත් ඒ අනුව එළඹි තීරණය මත කොන්දේසි ඇතුළත් ගිවිසුමක් මත තාවකාලික බෝග වගාවන් සඳහා එම බිම්කොටස ලබා දීමටත් නිවිතිගල ප්‍රාදේශිය සභාවට අයත් සුසාන භූමි හෝ වෙනත් භූමියක් තාවකාලික වගාවන් සඳහා යම්අයෙකු විසින් ඉල්ලීමක් කළහොත් කොන්දේසි ඇතුළත් කළ ගිවිසුමක් මගින් තාවකාලික බෝග වගාවන් සඳහා එම භුමිය නඩත්තු වන ප්‍රජා සමිතියේ අනුදැනුම යටතේ ලබා දීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. නිවිතිගල ප්‍රාදේශිය සභාවේ නිවිතිගල මහජන පුස්තකාලයේ කරන ලද භාණ්ඩ සමීක්ෂණ වාර්තාව අනුව 2017 සිට පුස්තකාලය වෙත භාර නොදුන් රුපියල් අටදහස් හාරසිය අනූපහක් වටිනා (රු.8495.00) පොත් සම්බන්ධයෙන් ක්‍රියාකරන ලෙස නිර්දේශයන් ලබා දී ඇත.එම පොත් සම්බන්ධව භාරගත් අයට සහ ඇපකරුවන් වෙත කිහිපවරක්ම ලිඛිතව දැනුම් දී ඇතත් මේ වන විට කිසිදු ප්‍රතිචාරයක් ලැබී නොමැත.එබැවින් ඒ සම්බන්ධව සුදුසු ක්‍රියාමාර්ගයක් ගැනීම සඳහා වන යෝජනාව ගරු සභාපති කුලතුංග ලියනගේ මහතා විසින් ඉදිරිපත් කළ අතර එම යෝජනාව ගරු මන්ත්‍රී සොමී ගුණවර්ධන මහතා විසින් ස්ථීර කරන ලදි.ඒ අනුව ගරු සභාවේ කරුණු විමසීමේදී පුස්තකාල සහයක මගින් පොත් භාර නොදුන් අයගේ නිවෙස් වෙත ගොස් අදාල මුදල් අයකර ගැනීමට කටයුතු කිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.
2. 2021/07/20 වන දිනැති පැවති මාසික මහ සභාවේ සම්මත වූ තීරණ අංක 04.01.IV යටතේ 2021 මැයි සහ ජූනි මස බස්නැවතුම්පොළ,සතිපොළ,පොදු වෙළඳපොල කඩකාමර සතිපොළ එළහරක් මස්කඩය,සතිපොළ මාළු ලෑල්ල,කුකුළු මස් කඩ කාමර 01 සිට 04 දක්වා කඩකුලී නිදහස් කිරීම පිළිබඳව ලබා ගත් තීරණයට කපා හැරිය යුතු කඩකුල ආදායමේ වටිනාකම වන රුපියල් අටලක්ෂ නවදහස් තුන්සිය පනහක් සහ ශත දෙකක(රු.809,350.02) මුදල ඇතුළත් නොවී තිබීම නිසා එය සඳහන් කරමින් නැවත සභා තීරණයක් ගැනීමට වන යෝජනාව ගරු සභාපති කුලතුංග ලියනගේ මහතා විසින් යෝජනා කළ අතර එම යෝජනාව ගරු මන්ත්‍රී චන්දු නිරෝෂන් ප්‍රනාන්දු මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී 2021 මැයි සහ ජූනි මස කඩ කුලී නිදහස් කිරීම සඳහා 2021/07/20 දිනැති ලබා ගත් සභා තීරණයේ නිදහස් කළ මුළු වටිනාකම වන රුපියල් අටලක්ෂ නවදහස් තුන්සිය පනහක් සහ ශත දෙකක (රු.809,350.02) මුදල නිදහස් කිරීම ලෙස සංශෝධනය වීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. 2021/10/21 වන දිනැති පැවති මාසික මහ සභාවේ සම්මත වූ තීරණ අංක 04.01.V යටතේ සඳහන් 2021 අගෝස්තු සහ සැප්තැම්බර් මස කඩකුලී නිදහස් කිරීම සම්බන්ධයෙන් වන තීරණයේ සතිපොළ මාළු ලෑල්ලේ නිදහස්කළ යුතු රුපියල් හැත්තෑතුන්දහස් දෙසියහැටහයක් සහ ශත හැටඅටක් (රු.73,266.68) සඳහන් නොවීම නිසා එය ඇතුළත් කර සභාතීරණයක් ගැනීමට ගරු සභාපති කුලතුංග ලියනගේ මහතා විසින් කරන ලද යෝජනාව ගරු මන්ත්‍රී සොමී ගුණවර්ධන මහතා විසින් ස්ථීර කරන ලදි.

ඒ අනුව ගරු සභාවේ කරුණු විමසීමේදී 2021/10/21 දිනැති ලබා ගත් සභා තීරණයේ මාළු ලෑල්ලේ නිදහස්කළ යුතු වටිනාකම ඇතුළත් නොවීම නිසා ඉදිරිපත් කරන ලද යෝජනාවේ මාළු ලෑල්ලේ වටිනාකම වන රුපියල් හැත්තෑතුන්දහස් දෙසියහැටහයක් සහ ශත හැටඅටක් (රු.73,266.68) මුදල නිදහස් කිරීම ලෙස සංශෝධනය වීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. නිවිතිගල ප්‍රාදේශිය සභාව සතු බැහැර ගෙන ගොස් නැවත භාර නොදුන් කොඩිකණු සහ ආවරණ මඩු සම්බන්ධයෙන් භාණ්ඩ සමීක්ෂණ වාර්තා සහ විගණන කළමනාකරණ කමිටු රැස්වීමේදී නිරන්තරයෙන් සාකඡාවට බඳුන් වේ.නිවිතිගල ප්‍රාදේශිය සභාව සතු කොඩිකණු සහ ආවරණ මඩු බැහැර ගෙන ගොස් ඇති අය වෙතින් කඩිනමින් නැවත ගෙන්වා ගැනීමට කටයුතු කළ යුතු බැවින් සහ එසේ නොමැති නම් වගකිව යුතු අයගෙන් අයකරගැනීමට අදාලව ගරු සභාවේ තීරණයක් ගැනීමට ගරු සභාපති කුලතුංග ලියනගේ මහතා විසින් යෝජනා කළ අතර එම යෝජනාව ගරු මන්ත්‍රී චන්දු නිරෝෂන් මහතා විසින් ස්ථීර කරන ලදි.ඒ අනුව ගරු සභාවේ කරුණු විමසීමේදී කොඩි කණු බැහැර ගෙන ගිය අයගෙන් මුදල් රෙගුලාසි 105 (ඇ) වගන්තිය ප්‍රාකාරව නැවත ලබා ගැනීමට යන වියදමෙන් 25%ක්ද ඇතුළුව සම්පුර්ණ මුදල අයකර ගැනීමට කටයුතු කිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.
2. නිවිතිගල ප්‍රාදේශිය සභාවට අයත් ඇලපාත ප්‍රාදේශිය ලේකම් කොට්ඨාසයේ ඇලපාත දකුණ රත්නපුර ලිපිනයේ පදිංචි අයනි ඉමර්ෂා යන අය විසින් ඉදිකර ඇති ගොඩනැගිලි සැලැස්ම අනුමත කර දෙන ලෙස ඉල්ලා ඇත.මේ පිළීබඳව ස්ථාන පරීක්ෂණයේදී පහත කරුණු අනාවරණය වී ඇත.
3. නිවස වහල මට්ටම දක්වා ඉදිකිරීම් කටයුතු අවසන් කර ඇත.
4. ගඟුල්විටිය මාර්ගයේ නිවාස 04 ට ගමන්ගන්නා අඩි 08ට කොන්ක්‍රිට් කරන ලද මාර්ගයකි.
5. එම මාර්ගයේ සිට ගොඩනැගිල් සීමාව අඩි 25 ක් වන නමුත් මාර්ගය මධ්‍යයේ සිට අඩි 21ක් තුළ ගොඩනැගිලි සීමාවෙන් අඩි 04 ක් අයත් වන පරිදි නිවස ඉදිකර ඇත.

මෙම මාර්ගය නුදුරු අනාගතයේදී සංවර්ධනය කිරීමට සැලසුම් සකස් කර නොමැති බැවින් සහ ඇය විසින් සම්පූර්ණයෙන් නිවස ඉදිකර ඇති බැවින්ද ඉදිරියේදී ඇතිවන අවශ්‍යතාවය මත මාර්ගය සංවර්ධනය කිරීමට අවශ්‍ය වුවහොත් ගොඩනැගිලි සීමාව තුළ පවතින කොටස නිර්වන්දිතව කඩා ඉවත් කර ගන්නා බවට අයදුම්කාරිය සමග ගිවිසුමකට එළඹ ඇයට පමණක් පුද්ගලික වන සේ අනුමැතිය ලබා දීම සුදුසු බව ගරු සභාපති කුලතුංග ලියනගේ මහතා විසින් කරන ලද යෝජනාව ගරු මන්ත්‍රී බුද්ධික ප්‍රේමරත්න මහතා විසින් ස්ථීර කරන ලදි.ඒ අනුව ගරු සභාවේ කරුණු විමසීමේදී නිර්වන්දිත ගිවිසුමකට එළඹ ගොඩනැගිලි සැලසුම අනුමත කිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

1. නව පිංකන්ද,නො 01,කරවිට ලිපිනයෙහි පදිංචි එම්.බී සුජාතා රමණි යන අය නිවිතිගල පැරණි මාළු ලෑල්ල ආසන්නයේ කරවල වෙළඳාමේ යෙදී සිටියි.ස්වයං රැකියාවක් ලෙස දිගුකාලීනව එම ස්ථානයේ වෙළඳාම් කටයුතු කරගෙන යාම සඳහා එම ස්ථානයෙන්ම ස්ථීර ලෙස කඩකාමරයක් සාදා ගැනීමට අඩි හයක ප්‍රමාණයක කඩ කාමරයක් සාදා ගැනීමට නිවිතිගල ප්‍රාදේශිය සභාව වෙතින් ඉල්ලීමක් කර ඇත.ඒ සම්බන්ධව ගරු සභාවේ තීරණයක් ගැනීමට ගරු සභාපති කුලතුංග ලියනගේ මහතා විසින් කරන ලද ඉල්ලීම ගරු මන්ත්‍රී චන්දු නිරෝෂන් මහතා විසින් ස්ථීර කරන ලදි.ඒ අනුව කාර්මික නිලධාරී මගින් ස්ථානීය පරීක්ෂාවක් සිදුකොට ඒ සම්බන්ධ වාර්තාවක් සභාව වෙත ඉදිරිපත් කිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.
2. නිවිතිගල ප්‍රාදේශිය සභාවේ පොදු වෙළඳපොල දෙවන මහලේ කඩකාමර ටෙන්ඩර් කර ලබාදීම සුදුසු බව ගරු සභාපති කුලතුංග ලියනගේ මහතා විසින් කරන ලද යෝජනාව ගරු මන්ත්‍රී සොමී ගුණවර්ධන මහතා විසින් ස්ථිර කරන ලදි.ඒ අනුව ගරු සභාවේ කරුණු විමසීමේදී නිවිතිගල ප්‍රාදේශිය සභාව මගින් යෝජිත සැලැස්මට අනුව කඩකාමර ඉදිකර ගැනීමට ටෙන්ඩර්කරුට අවස්ථාව ලබා දීමටත් ඒ අනුව පුවත්පත් දැන්වීමක් පළකර ටෙන්ඩර් කිරීමේ කටයුතු සිදු කිරීම සුදුසු බවත් ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.
3. නිවිතිගල ප්‍රාදේශිය සභාව සඳහා විදුලිජනක යන්ත්‍රයක් මිලදී ගැනීම සම්බන්ධව පළාත් සෞඛ්‍ය සේවා අධ්‍යක්ෂ කාර්යාලයේ යාන්ත්‍රික ඉංජිනේරු ජී.එම්.ඊ විජේසුරිය මහතාගේ සහභාගිත්වයෙන් නිවිතිගල ප්‍රාදේශිය සභාවේ කාර්මික නිලධාරී අජන්තා ආරියවංශ මහත්මිය සහ නිවිතිගල ප්‍රාදේශිය සභාවේ වැඩ පරික්ෂක දයාල් ආරියරත්න මහතාගේ සාමාජිකත්වයෙන් යුතු තාක්ෂණීක ඇගයීම් කමිටුවක් පත්කර ගැනීම සඳහා සභා අනුමැතිය ලබා ගැනීමට වන යෝජනාව ගරු සභාපති කුලතුංග ලියනගේ මහතා විසින් කරන ලද යෝජනාව ගරු මන්ත්‍රී සොමී ගුණවර්ධන මහතා විසින් ස්ථීර කරන ලදි.ඒ අනුව ගරු සභාවේ කරුණු විමසීමේදී ඉහත නිලධාරීන්ගෙන් සමන්විත තාක්ෂණික ඇගයීම් කමිටුවක් පත්කර ගැනීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.
4. ඇලපාත ප්‍රාදේශිය ලේකම් කාර්යාලය මගින් පහත නම් සඳහන් අයට කෘෂිකාර්මික හා නේවාසික කටයුතු සඳහා දීර්ඝකාලීන බදු පදනම යටතේ ඉඩම් කොටස් ලබා දීම සඳහා නිවිතිගල ප්‍රාදේශිය සභාවේ එකඟතාවය ලබා ගැනීම සඳහා කරන ලද ඉල්ලීමට අනුව කරන ලද ස්ථානීය පරීක්ෂාවේදී කාර්මික නිලධාරී නිර්දේශය ලැබී ඇති අතර ගරු සභාවේ එකඟතාවය ලබා ගැනීමට වන යෝජනාව ගරු සභාපති කුලතුංග ලියනගේ මහතා විසින් කරන ලද යෝජනාව ගරු මන්ත්‍රී බුද්ධික ප්‍රේමරත්න මහතා විසින් ස්ථීර කරන ලදි.ඒ අනුව ගරු සභාවේ කරුණු විමසීමේදී එකඟතාවය ලබා දීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

|  |  |  |  |
| --- | --- | --- | --- |
| නම | වසම | ඉඩම් ප්‍රමාණය | යොදා ගන්නා කාරණය |
| ලේකම්ලාගේ දයාරත්න | කෙහෙල්ඕවිටිගම | පර්.20  පර්.60 | නේවාසික කටයුතු සඳහා  කෘෂිකාර්මික කටයුතු සඳහා |
| එන්.අනුර නොරගල්ල | කෙහෙල්ඕවිටිගම | පර්.20  පර්.60 | නේවාසික කටයුතු සඳහා  කෘෂිකාර්මික කටයුතු සඳහා |
| බී.ඩී.සුමනදාස | කහවත්ත | රෑඩ්.03 පර්.11.5 | කෘෂිකාර්මික කටයුතු සඳහා |

1. වටවල,නිරිඇල්ල ලිපිනයේ පදිංචි ඒ එම් උරේෂා සඳුනි යන අය ජාතික ආධුනිකත්ව හා කාර්මික පුහුණු කිරීම් අධිකාරියේ පුස්තකාල සහයක පුහුණු පාඨමාලාවක් හදාරා ඇති අතර පාඨමාලාව සම්පුර්ණ කිරීමට මාස 06ක ප්‍රායෝගික පුහුණුවක් ලබා ගැනීම සඳහා ඇලපාත ප්‍රාදේශිය සභා උපකාර්යාලය තුළ අවස්ථාවක් ලබා දීම සහ එම පාඨමාලාවට අයත් කාලය තුළ දෛනිකව රුපියල් පන්සියයක් දීමනාවක් ලබා දීම සුදුසු බව ගරු සභාපති කුලතුංග ලියනගේ මහතා විසින් කරන ලද යෝජනාව ගරු මන්ත්‍රී චන්දු නිරෝෂන් මහතා විසින් ස්ථීර කරන ලදි. ඒ අනුව ගරු සභාවේ කරුණු විමසීමේදී ඉහත නම් සඳහන් අය වෙත නිවිතිගල ප්‍රාදේශිය සභාවේ ප්‍රායෝගික පුහුණුවක් ලබා දීම සුදුසු බවත් මාස 06ක පුහුණු කාලය තුළ දෛනිකව රු.500ක දීමනාවක් ප්‍රධාන ලේකම්ගේ අනුමැතිය මත ගෙවීම සුදුසු බවත් ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.
2. 2022/06/10 වන දින පවත්වන ලද මුදල් ප්‍රතිපත්ති කාරක සභාවේ වාර්තාවේ ඇතුළත් ප්‍රසම්පාදන මණ්ඩල තීරණ සඳහා ගරු සභාවේ අනුමැතිය ලබා ගැනීමට ගරු සභාපති කුලතුංග ලියනගේ මහතා විසින් කරන ලද යෝජනාව ගරු උප සභාපති විජිත වැරණියගොඩ මහතා විසින් ගරු සභාවට ඉදිරිපත් කළ අතර එම යෝජනාව ගරු මන්ත්‍රී බුද්ධික ප්‍රේමරත්න මහාත විසින් ස්ථීර කරන ලදි.ඒ අනුව පහත සඳහන් ටෙන්ඩර් මණ්ඩල තීරණ ක්‍රියාත්මක කිරීම සුදුසු බව ගරු මන්ත්‍රීවරුන්ගේ හා මන්ත්‍රීතුමියන්ගේ ඒකමතිකත්වයෙන් සභා සම්මත විය.

**01.මිල ගණන් ඉදිරිපත් කිරීම**

ABC ගල් කියුබ් එකක් සඳහා මිල ගණන්

නිවිතිගල සතිපොලේ ගිලාබැස ඇති ස්ථාන පිලිසකර කිරීම සඳහා අවශ්‍ය ABC ගල් කියුබ් එකක් වෙනුවෙන් මිල ගණන් කැඳවීම අවශ්‍ය වූ අතර පවතින කඩදාසි හිඟයත් ඒවායේ අධික මිලත් සහ ABC සපයන සැපයුම්කරුවන් කිහිපදෙනෙක් පමණක් සිටීමත් එයින්ද වෙළඳපළ මිල ගණන් නිතර ඉහළ යාම හේතුවෙන් කිහිප දෙනෙක් පමණක් මිල ගණන් ඉදිරිපත් කිරීමට පෙළඹීම මත මිල ගණන් 03ක් පමණක් කැඳවන ලදුව එම මිල ගණන් අතරින් ද මිල ගණන් 02ක් පමණක් ලැබී තිබුණි. ඒ පිළිබඳ විස්තර පහත දැක්වේ.

|  |  |  |
| --- | --- | --- |
| විස්තරය | ආනන්ද කොන්ක්‍රීට් වරක්ස්, යක්දෙහිවත්ත, නිවිතිගල | පුන්සඳ හාඩ්වෙයාර්, කේ.ඩී.ටී. කල්පගේ, රත්නපුර පාර, නිවිතිගල. |
| ABC ගල් කියුබ් එකක් සඳහා මිල රු. | ප්‍රවාහනය සහිතව මිල රු. 17,000/=  ප්‍රවාහනය නොමැතිව මිල රු. 15.000/= | ප්‍රවාහනය සහිතව මිල රු. 18,000/=  ප්‍රවාහනය නොමැතිව මිල රු. 16,000/= |

මෙම මිල ගණන් පරීක්ෂා කිරීමෙන් ලසු කමිටුවේ තීරණය වූයේ අවම මිල ගණන් ඉදිරිපත් කර ඇති ආනන්ද කොන්ක්‍රීට් වරක්ස්, යක්දෙහිවත්ත, නිවිතිගල වෙතින් මෙම ABC ගල් කියුබ් එක මිලදී ගැනීම සුදුසු බවයි.

(05) හදිසි යෝජනා-නැත

(06) මුදල් ප්‍රතිපත්ති කාරක සභා වාර්තාව-2022.06.10 වන දින පැවැත් වූ මුදල් ප්‍රතිපත්ති කාරක සභා වාර්තා සභාවට ඉදිරිපත් කිරීම-

2022.06.15 දින සභාව සඳහා න්‍යාය පත්‍රයේ ඇමුණුම් වශයෙන් ඉදිරිපත් කර ඇති ඉහත සඳහන් මුදල් ප්‍රතිපත්ති කාරක සභා වාර්තා මෙම සභා වාර්තාවේ කොටසක් වශයෙන් පිළිගෙන සභාගත කරන ලදී**.**

(07) ආදායම් ප්‍රගති වාර්තාව -මැයි 2022

2022.06.15 දින සභාව සඳහා න්‍යාය පත්‍රයේ ඇමුණුම් වශයෙන් ඉදිරිපත් කර ඇති ආදායම් ප්‍රගති වාර්තාව- මැයි 2022 සභා වාර්තාවේ කොටසක් වශයෙන් පිළිගෙන සභාගත කරන ලදී.

(08) ආදායම් හා වියදම් වාර්තාව- මැයි 2022

2022.06.15 දින සභාව සඳහා න්‍යාය පත්‍රයේ ඇමුණුම් වශයෙන් ඉදිරිපත් කර ඇති ආදායම් හා වියදම් වාර්තාව - මැයි 2022 වාර්තාව මෙම සභා වාර්තාවේ කොටසක් වශයෙන් පිළිගෙන සභාගත කරන ලදී.

(09) ප්‍රා ස 14 හා ප්‍රා ස 16- මැයි 2022

2022.06.15 දින සභාව සඳහා න්‍යාය පත්‍රයේ ඇමුණුම් වශයෙන් ඉදිරිපත් කර ඇති ප්‍රාස14 සහ ප්‍රාස 16 - මැයි 2022 වාර්තාව මෙම සභා වාර්තාවේ කොටසක් වශයෙන් පිළිගෙන සභාගත කරන ලදී.

(10) වියදම් විශ්ලේෂණ වාර්තාව - මැයි 2022

2022.06.15 දින සභාව සඳහා න්‍යාය පත්‍රයේ ඇමුණුම් වශයෙන් ඉදිරිපත් කර ඇති වියදම්

විශ්ලේෂණ වාර්තාව- මැයි 2022 මෙම සභා වාර්තාවේ කොටසක් වශයෙන් පිළිගෙන සභාගත කරන ලදී.

(11) වෙනත් කාරණා-සභිකයන්ගේ අදහස් දැක්වීම

1. **ගරු මන්ත්‍රී පියසේන පොල්වත්ත මහතා**

“රටට මොකද උනේ,අපට මොකද උනේ ”යන්න සඳහන් කරමින් එතුමා තම ප්‍රකාශය ආරම්භ කරන ලදි.තෙල් පෝලිම්,ගෑස් පෝලිම් සමගම ආහාර හිඟයක් ඉදිරියේදී ඇති විය හැකි බවත් සමස්ත ජනතාවට ඉදිරිය පිළිබඳ අවිනිශ්චිතතාවයක් ඇති බවත් එතුමා සඳහන් කරන ලදි.බත බුලතින් ස්වයංපෝෂිත රටක “අපි වවමු රට නගමු”සංකල්පය යටතේ 2008 වර්ෂයේදී ශ්‍රී ලංකාවේ සහල් නිෂ්පාදනය කොට අපනයනය කිරීමටත් හැකි වූ බවත් අද වන විට දේශිය පාරිභෝජනයටත් සහල් ප්‍රමාණවත් නොවන බවත් සඳහන් කරන ලදි.එක් මොහොතකින් ජනාධිපතිතුමා විසින් ගත් අදුරදර්ශි,අනුවණ තීරණයක් නිසා රසායනික පොහොර ආනයනය සීමා කිරීම නිසා මෙසේ සිදු වී ඇති බවත් සඳහන් කරන ලදි.

1. **ගරු මන්ත්‍රී ආර් ඒ වසන්ත මහතා**

ආහාර අර්බුදයකට ඉදිරියේදී මුහුණ දීමට සිදුවනු ඇති බවද නමුත් මිනිසුන්ගේ ආත්මාර්ථකාමී ක්‍රියාකලාපය නිසා එය ඉතා ඉක්මනින් සිදුවනු ඇතැයිද එතුමා සඳහන් කරන ලදි.ආත්මාර්ථය මුල් කර ගත් අධ්‍යාපනය,සංස්කෘතියක් ඇති රටක තවත් කෙනෙකුගේ අවශ්‍යතාවය ගැන නොසළකමින් භාණ්ඩ එක්රැස් කිරීම නිසා මෙම අර්බුදය උග්‍ර වී ඇති බවත් එතුමා විසින් ප්‍රකාශ කරන ලදි.

රසායනික පොහොර යෙදවුම් නොමැති කමින් රටේ කෘෂිකර්මාන්ත බිඳ වැටුණු බවත් දේශපාලනික විමසීමක් කළානම් එය සිදුව ඇත්තේ පොහොර ආනයනය කිරීම සදහා ඩොලර් නොමැති වීම නිසා බවත් සඳහන් කරන ලදි.ජනාධිපති ගෝඨාභය රාජපක්ෂගේ අදුරදර්ශි ක්‍රියාකලාපය නිසා මෙවන් තත්වයක් රටේ උද්ගත වු බවත් නිෂ්පාදන ආර්ථිකයක් වෙනුවට විකුණගෙන කන ආර්ථීකයක් පවතින තුරු මෙම ගැටළුවට විසඳුම් සෙවීමට නොහැකි බවත් එතුමා ප්‍රකාශය කරන ලදි.

පාර්ලිමේන්තුව තුළ කුමන වෙනස්කම කළත් එය ඵලදායී නොවන බවත් නව ආණ්ඩුවක් පිහිටුවීම මෙයට සාධනීය විසඳුමක් බවත් එසේ වෙනතුරු ශ්‍රී ලාංකික විදේශ ශ්‍රමිකයන් ඇතුළු ශ්‍රීලංකාව වෙනුවෙන් සහයෝගය දැක්වීමට අපේක්ෂිත රාජ්‍යයන්ද අවධානයෙන් පසුවන බවත් සඳහන් කරන ලදි.

තම පක්ෂය අදහසක් සහ උත්සහයක් ලෙස ග්‍රාමීය මට්ටමින් පුරන් කුඹුරු අස්වැද්දීමට සහ සමුහ ගොවිපොළවල් ඇති කරමින් පාරිභෝජන බෝග වගාකිරීමට කටයුතු කරන බව එතුමා සඳහන් කරන ලදි.ප්‍රාදේශිය සභා මන්ත්‍රවරුන් ලෙස දේශපාලනය ගැන කළකිරී ඇති මේ මොහොතේ වුවත් ග්‍රාමීය මට්ටමින් මෙම සමුහ ගොවිපොළවල් ඇති කරමින් ග්‍රාමීට මට්ටමේ ජනතාවට ආහාර අර්බුදයට මුහුණ දීමට ශක්තියක් වීමට එකතු වෙන ලෙස ආරාධනා කරමින් එතුමාගේ ප්‍රකාශය අවසන් කරන ලදි.

1. **ගරු මන්ත්‍රී ලහිරු රත්නායක මහතා**

දෙපල බෙදී අටුවාටීකා කීම ඵලදායී නොවන බවත් ප්‍රාදේශිය සභාවක් ලෙස අපේ යුතුකම ඉටුකරන්නේ කෙසේද යන්න සිතා බැලිය යුතු බවත් එතුමා ප්‍රථමයෙන් ප්‍රකාශ කරන ලදි.නිවිතිගල ප්‍රදේශිය සභාවට අයත් අක්කර 11ක භූමිය තුළ ආහාර අර්බුදයට විසඳුමක් ලෙස බෝග වගාව සිදුකිරීමට කටයුතු කළ යුතු බවත් එසේ වුවහොත් නිවිතිගල ප්‍රාදේශීය සභාවේ ශ්‍රමිකයන්ට හෝ එය ප්‍රයෝජනයට ගත හැකි බවත් සඳහන් කරන ලදි.සියළුදෙනාම සහභාගිත්වයෙන් සක්‍රිය වැඩසටහනක් ක්‍රියාත්මත කොට ඉදිරියේදී ඇති විය හැකි ආහාර අර්බුදයට විසඳුම් සෙවීමට තමා නිරන්තරයෙන් සුදානම් බවත් ප්‍රකාශ කරමින් තම ප්‍රකාශය අවසන් කරන ලදි.

1. **ගරු මන්ත්‍රී ශාන්ත සේනා රත්නායක මහතා**

සෑම ආණ්ඩුවකම අත්වැරදීම් සිදුවන බවත් ජනතා විමුක්ති පෙරමුණේ 88/89 දේශපාලන කාලය තවමත් අමතක වී නොමැති බවත් එතුමා සඳහන් කරන ලදි.මේවන විට රටේ ජනතාව අන්ත අසරණ තත්වයට පත්ව ඇති බවත් පාලකයින්ගේ ක්‍රියාකලාපය නිසා ගම්මට්මේ ජනතාව ඉතා පීඩාවට පත්ව ඇති බවත් සඳහන් කරන ලදි.එසේම එම පාලකයින් විසින් පත්කරන ලද නිලධාරීන්ද අත්තනෝමතිකව කටයුතු කරන බව පවසමින් එතුමා වැඩිදුරටත් ප්‍රකාශ කරන ලද්දේ රත්නපුර මැණික් හා ස්වර්ණාභරණ අධීකාරීයේ සභාපතිතුමා බලපත්‍ර ලබා දීමේදී ක්‍රියාකරන ආකාරය පිළිබඳව දැඩි අප්‍රාසාදයක් ඇති බවයි.

දරුවන්ගේ අනාගතය කුමක් වේද යන්න අවිනිශ්චිතතාවයක් ඇති බවත් ඇති හැකි අය ශ්‍රීලංකාවෙන් පිටව යන බවත් සාමාන්‍ය ජනතාවගේ ඉදිරි අනාගතය අඳුරු වී ඇති බවත් එතුමා ප්‍රකාශ කරන ලදි.කෙසේවෙතත් මේ රට පිළිබඳ අභිමානයෙන් කතා කිරීමට යළිත් හැකියාව ඇති පරිදි රට නගා සිටුවීමට හැකි නායකයෙන් බිහිවේවා යැයි ප්‍රාර්ථනා කරමින් තම ප්‍රකාශය අවසන් කරන ලදි.

1. **ගරු මන්ත්‍රී සුනිල් සේරසිංහ මහතා**

ඉතාමත් අසීරු යුගයක ජීවත්වීමට සිදු වී ඇති බවත් දරුවන්ගේ සහ රටේ ඉදීරි අනාගතය අවිනිශ්චිත වී ඇති බවත් එතුමා සඳහන් කරන ලදි.විශේෂඥයින් පවසන අයුරින් නිසි පෝෂණයක් නොලැබීම නිසා දරුවන් සහ තරුණ පිරිස අනාගතයේදී මන්දපෝෂණය තත්වයකට මුහුණ දීමට සිදුවනු ඇතියිද එතුමා විසින් ප්‍රකාශ කරන ලදි.මේ සියල්ලටම හේතුව වන්නේ පාලකයින්ගේ උඩඟු තීරණ බවත් එතුමා වැඩිදුරටත් කරුණු දක්වමින් ප්‍රකාශ කරන ලදි.බෞද්ධ ආගමික නායකයින්ගේ මැදිහත්වීමෙන් සහ සිංහල ජාතියේ බහුතර මනාපයෙන් දියසෙන් කුමාරයෙක් යැයි විරුදාවලිය දෙමින් පත්කළ නායකයා නිසා මුළු රටම අනතුරට පත්ව ඇති බවත් එතුමා විසින් සඳහන් කරන ලදි.

ගැසට් නිවේදන නිකුත්කරමින් ඒවා එසැණින් ඉවත්කරගන්නා එකම ආණ්ඩුව මෙය ඉවත් එතුමා සඳහන් කරන ලදි.බස්ගාස්තු ඉතා ඉහළගොස් ඇති බවත් දරුවන්ට උපකාරක පන්ති පවා යාමට නොහැකි වී ඇති බවත් දරුවන්ගේ අධ්‍යාපනික කටයුතු අඩාල වී ඇති බවත් සඳහන් කරන ලදි.කෝප් කමිටුවට කැඳවූ විදුලි බල මණ්ඩලයේ හිටපු සභාපතිතුමන්ගේ ප්‍රකාශය ගැන සැලකීමේදී දේශපාලකයින්ගේ දුෂිත ක්‍රියාකලාපය පසක් වන බවත් එතුමා සඳහන් කරන ලදි.නමුත් මේ සියල්ලටහ හේතුව වනුවේ මහජනතාව තමාට බලය දෙමින් මෙම ආණ්ඩුව බලයට පත්කළ නිසා බව බැසිල් රාජපක්ෂ විසින් පැවසු බවත් එතුමා ප්‍රකාශ කරන ලදි.

සෞභාග්‍යයේ දැක්ම,අනාගතයේ ආශ්චර්යය යැයි තේමාවන් වචනයට පමණක් සීමා වී ඇති බවත් ජනතාවට කළ සෙතක් නොමැති බවත් ශ්‍රී ලංකා ඉතිහාසයේ අසමත්ම රාජ්‍ය නායකයා පිළිබඳව අනාගතයේදී ඉතිහාසය අධ්‍යයනයේදී ගෝඨාභය රාජපක්ෂ පත්වෙතැයිද එතුමා වැඩිදුරටත් ප්‍රකාශ කරන ලදි.

ප්‍රාදේශිය සභා මන්ත්‍රීවරුන් ලෙස ජනතාවට සේවය කරමින් දේශපාලන කටයුතු කිරීමට පිවිසියත් රටේ මුල් පුටුවල පාලකයින් නිසා ජනතාවගේ දෝෂ දර්ශනයටද ලක්වීමට සිදුවී ඇතැයිද එතුමා ප්‍රකාශ කරන ලදි.අනාගතය සුභවාදී නොවුණත් දරුවන් වෙනුවෙන් ජීවත් වියයුතු යැයි දෙමාපියන්ගේ ඉල්ලීමක් කරන බවද එතුමා ප්‍රකාශ කරන ලදි.”අපි වවමු රට නගමු ”සංකල්පය යටතේ ඉදිරියේදී ඇතිවන ආහාර අර්බුදයට විසඳුම් සෙවීමට එක්ව කටයුතු ‘කළ යුතු බවත් එතුමා සඳහන් කරන ලදි.මෙය අවසාන සභා රැස්වීම විය හැකි බවත් සියළුදෙනාටම සෞභාග්‍යමත් අනාගතයකට සුභාසිංශන එක්කරමින් තම ප්‍රකාශය අවසන් කරන ලදි.

1. **ගරු මන්ත්‍රී නුවන් බෝඹුවල මහතා**

ඉන්ධන අර්බුදයක් ඇති මෙම කාලසීමාවේ පාසල් දරුවන් වෙනුවෙන් පාසල් ආරම්භයේදී මෙන්ම අවසානයේදී සිසුසැරිය පාසල් ප්‍රවාහන සේවය ක්‍රයාත්මක කිරීමටත්,කාර්යාල ආරම්භයේදී මෙන්ම අවසානයේදී මගී බස්රථ ප්‍රවාහනය කිරීමටත් කටයුතු සලසා දෙන ලෙස තමාගේ යෝජනාවත් ලෙස අදාල වගකිව යුතු පාර්ශව වෙත සභාව මගින් ඉල්ලීමක් කරන ලෙස එතුමා ප්‍රථමයෙන් සඳහන් කරන ලදී.

තම ආණ්ඩුව බලයට පත් වන විට දකුණු ආසියාවේ අඩුම ආර්ථික වේගයක් ඇති රටක් ලෙස පත්ව තිබු බවත් සෛවරී බැඳුම්කර වලින් ඩොලර් උපයා ගත් අතර රුපියල ආරක්ෂා කර ගැනීමට මුදල් මුද්‍රණය කළ බවත් එතුමා සඳහන් කරන ලදි.මෙම පාලන කාලය තුල සෛවරී බැඳුම්කර බොහෝමයක් කල් පිරුණු බවත් ඒවාට ඩොලර් මගින් ගෙවීම් කිරීමේදී ඩොලර් අර්බුදයක් පැන නැගුණු බවත් සඳහන් කරන ලදි.රසායනික පොහොර යෙදවුම නිසා කෘෂිකර්මාන්ත ඉතා ස්වයංපෝෂිත මට්ටමක පැවති බවත් කාබනික පොහෙර භාවිතය සෞභාග්‍යයේ දැක්මේ එක් සංකල්පයක් බවත් ඩොලර් සංචිතය හිඟ නිසා ඉතා කෙටි කාලයකදී එම තීරණය ගැනීමට රජයට සිදු වූ බවත් එතුමා ප්‍රකාශ කරන ලදි.එය එසේ නොවී ජනතාවට සැබෑ තත්වය රජය විසින් ප්‍රකාශ කළා නම් මෙම තත්වය වෙනස් වීමට ඉඩ තිබු බවත් සඳහන් කරන ලදි.

ඉහළපෙළේ දේශපාලකයින් විසින් සිදුකරනු ලබන ක්‍රියාවන් නිසා ප්‍රාදේශිය මන්ත්‍රීවරයෙකු ලෙස ජනතාවට අතරට යාමටද ගැටළුවක් වී ඇති බවත් එතුමා විසින් සඳහන් කරන ලදි. කොරෝනා වසංගත කාලය තුල කඩිනමින් කොරෝනා එන්නත් මාත්‍රා 03ම ලබාදී,සෞඛ්‍ය ක්ෂේත්‍රයේ පහසුකම් වැඩිකරමින් මිනිසුන්ගේ ජීවිත අවදානම අවම කිරීම සඳහා රටේ මුදල් ප්‍රතිපාදන වෙන්කළ බව බොහෝ දෙනෙකුට අමතක වී ගොස් ඇති බව ප්‍රකාශ කරන ලදි.වර්තමාන ජනාධිපතිතුමා පිළිබඳ එතුමා ඇතුළුව මෙතැන සිටින බහුතරයක් එතුමාගේ සෘජු නායකත්වය,තීරණ ගැනීම පිළිබඳ දැඩි විශ්වාසයකින් පසු වූ නමුත් එතුමාගේ සංකල්පයන් 50%කින්වත් සපුරාගැනීමට නොහැකි වූ බවත් එතුමා සඳහන් කරන ලදි.

පුනර්ජීවන බලශක්ති පනත පසුගිය කාලය පුරාවටම සම්මත කිරීමට නොහැකි වුයේ වෘත්තිය සමිති ඇතුළු විවිධ පෞද්ගලික අපේක්ෂාවන් සපුරාගැනීමට කටයුතු කරන කණ්ඩායම් නිසා බවත් අවම පිරිවැයකින් යුතු න්‍යෂ්ටික බලය,සුළංබලය,LNG වැනි විදුලිබල උත්පාදන මාර්ගයන් සඳහා යොමුවීමට අඩිතාලම සකස් වී ඇති බවත් සඳහන් කරන ලදි.චීනය වැනි රටවල් සිංගප්පුරුව වැනි රටවල් වල ආයෝජකයින්ට අවස්ථාව ලබා දෙමින් මහා පරිමාණ ව්‍යාපෘති ආරම්භ කර ඇතිබවත් සෑම ආයෝජනයකටම වැරදි මතවාද පතුරවමින් එයට බාධා නොකළ යුතු බවත් එසේ නොවුණහොත් 2040 දී නොව තව නොබෝ දිනකදීම කුසගින්නේ මියැදීමට සිදුවන බවත් එතුමා සඳහන් කරන ලදි.

කෙසේ වෙතත් පක්ෂ පාට භේද නොසළකා එක්ව කටයුතු කළ යුතු බවත් රට මෙම තත්වයෙන් මුදවා ගැනීමට හැකි වචන වලින් පමණක් නොව ක්‍රියාවෙනුත් කටයුතු කළ හැකි නායකයෙක් පත්වේවා යැයි ප්‍රාර්ථනා කරමින් තම ප්‍රකාශය අවසන් කරන ලදි.

1. **ගරු මන්ත්‍රී සුරේෂ් කාන්ත් මහතා**

ශ්‍රී ලාංකික ජනතාවට සහන සැලසිම සඳහා වියළි ආහාර ලබා දීම පිළිබඳ තමිල්නාඩු ප්‍රාන්තයේ ගරු මහඇමතිතුමා ඇතුළු ජනතාවට ස්තුතිය පිරිනමන බව එතුමා විසින් ප්‍රථමයෙන් සඳහන් කරන ලදි. ශ්‍රීලංකාවාසී පවුල් ලක්ෂ 40ට සහන සැලසීමේ අපේක්ෂාවෙන් මෙම වියළී ආහාර ලබා දුන් බවත් සිංහල සහ දමිල සියළු දෙනාටම එය ලබා දීමට කටයුකු කළ යුතු බවත්ය.

වියළි ආහාර බෙදීමේදී අත්වැරැද්දක් සිදු වී ඇති බවත් වතු ක්ෂේත්‍ර නිලධාරීන් විසින් ප්‍රාදේශිය ලේකම්ට ලබා දෙන තොරතුරු මත එම සහන මළු බෙදා දෙන බවත් නමුත් එහිදි වතුකම්කරු පිරිසගේ නම් පමණක් සඳහන් වී ඇති බවත් වතු ශ්‍රමිකයන් නොවන අයට එම සහන මළු හිමි නොවු බවත් සඳහන් කරන ලදී.එහෙත් නොරගල්ල වත්තේ තමා විසින් සියළු දෙනාගෙම නම් ලැයිස්තුව ලබා දුන් බවත් පවුල් 170ට එම සහනය ලබා දීමට කටයුතු කළ බවත් සඳහන් කරන ලදි.

මෙම ගැටළුව නිරාකරණය කිරීම සඳහා තමා සහකාර ප්‍රාදේශිය ලේකම්තුමිය සමග සාකච්ඡා කළ බවත් ඒ සම්බන්ධයෙන් ඉතා ඉක්මනින් විසඳුමක් ලබාදී ඒ සඳහා ක්‍රමවේදයක් සකස් කිරීමට ප්‍රාදේශිය ලේකම් ‍දැනුවත් කරන ලෙස ගරු සභාපතිතුමා වෙත ඉල්ලීමක් කරන ලදි.

1. **ගරු මන්ත්‍රී චමින්ද කුමාර මහතා**

දිරිය කුඩා තේ වතු සමිතියේ සිදු වී ඇති දූෂණය පිළිබඳ තමා කළ ප්‍රකාශය සඳහා ගරු සභාපතිතුමා විසින් කරන ලද ඉල්ලීම සඳහා පිළිතුරු ප්‍රකාශයක් කරන ලදි.

උඩ දෙල්වල දක්වා දිවෙන ගමනාගමන මණ්ඩලයට අයත් බස්රථය දෙල්වල කන්දට ගමන් නොකිරීම පිළිබඳ ගිය සභාවෙත් අදහස් දැක්වූ බවත් ඒ පිළිබඳව නිවිතිගල ප්‍රාදේශිය සභාවෙන් දැනුම් දී ඇතත් තවමන් ගමනාන්තය දෙල්වල කන්ද දක්වා නොයන බවත් සඳහන් කරන ලදි.

ඇන්දාන වත්තට අයත් වගානොකළ මුඩු ඉඩම් බොහෝමයක් පවතින බවත් ඒවා ජනතාව සඳහා පාරිභෝජන බෝග වගාවන් සිදුකිරීමට ලබා දීමේ ක්‍රමවේදයක් සකස් කළ යුතු බවත් එතුමා ප්‍රකාශ කරන ලදි.

අයාලේ යන සුනඛයින් සහ ගවයින් නිසා ජනතාව පීඩාවට පත්ව ඇති බවත් ඒ සඳහා සුදුසු ක්‍රියාමාර්ගයක් ගත යුතු බව එතුමා වැඩිදුරටත් ප්‍රකාශ කරන ලදි.

වැඩිදුර අදහස් දැක්වුයේ නැතත් ගරු වසන්ත මන්ත්‍රිතුමා වෙත ප්‍රකාශයක් කරමින් පවසා සිටියේ 1994 දී චන්ද්‍රිකා බණ්ඩාරනායක ජනාධිපතිතුමියගේ කාලයේදීත් බලය ලබා දීමට ජනතා විමුක්ති පෙරමුණ සහයෝගය ලබා දුන් බවත් මහින්ද රාජපක්ෂ මහතා ප්‍රමුඛ ආණ්ඩුවටත් බලය ලබා ගැනීම සදහා ජනතා විමුක්ති පෙරමුණ සහය දුන් බවත් රට මෙවැනි තත්වයට පත්කිරීමට සහ රට ආපස්සට යෑමට තමා ඇතුළු සියළු දෙනා වගකීමට බැඳෙන බවත් සඳහන් කරන ලදි.

සියළු දෙනාටම තෙරුවන් සරණ ප්‍රාර්ථනා කරමින් තම ප්‍රකාශය අවසන් කරන ලදි.

1. **ගරු මන්ත්‍රී සොමී ගුණවර්ධන මහතා**

ගෝඨාභය රාජපක්ෂ ජනාධිපතිතුමාට සියළු දෙනාම දෝෂාරෝපණ සිදුකළත් එතුමා මේ සියල්ලටම වගකීමට නොබැඳෙන බවත් එතුමා ප්‍රකාශ කරන ලදි.නිසි කළමනාකාරිත්වයක් නොමැති නිසා රට මෙවැනි තත්වයට පත්ව ඇති බව අප සියළුදෙනා පිළිගත යුතු බවත් අර්බුදයක් ඇති වේ යැයි සාකච්ඡා කරමින් පවතින බවත් එයට මුහුණ දෙන්නේ කෙසේද යන්න කිසිවෙකුත් තුළ දැක්මක් නොමැති බවත් එතුමා සඳහන් කරන ලදි.ප්‍රාදේශිය සභාවක් ලෙස අපිද එලෙසම කරන බවත් ප්‍රාදේශිය ලේකම් කාර්යාලය, ගොවිජන සේවා කාර්යාලය යනාදි වගකිව යුතු පාර්ශව සමග සාකච්ඡා කිරීම මේ වන විටත් ආරම්භ කර නොමැති බවත් සඳහන් කරන ලදි.

සතොස හරහා සහන මිලට සහල් වැනි අත්‍යවශ්‍ය භාණ්ඩ ලබා ගැනීමට හැකියාව පැවතියත් ඒවායේ ප්‍රතිලාභ එක්තරා කොටසකට පමණක් හිමි වන බවත් දුෂ්කර ප්‍රදේශයන් වල ජනතාවට කිසිදු සහනයක් ලබා ගත නොහැකි බවත් එතුමා විසින් ප්‍රකාශ කරන ලදි.එබැවින් නිවිතිගල බල ප්‍රදේශය තුළවත් සහන මිලට භාණ්ඩ බෙදාදීමේ වැඩසටහනක් දියත් කිරීමට කටයුතු කිරීම කළයුතු බවත් සඳහන් කරන ලදි.

වගාකිරීමට ජනතාව පෙළඹුවත් ඔවුන්ට අවශ්‍ය බීජ,දඬු වැනි දෑ ලබා දීමට කටයුතු කිරීම සිදුකළ යුතු බවත් පක්ෂ භේද නොසලකා ඉදිරියේදී ඇති වෙතැයි අපේක්ෂා කරන සියළු අර්බුදයන්ට විසඳුම් සෙවීමට එක්ව කටයුතු කළ යුතු බවත් පවසමින් තම ප්‍රකාශය අවසන් කරන ලදි.

1. **ගරු සභාපති කුලතුංග ලියනගේ මහතාගේ අදහස් දැක්වීම**

රටේ වත්මන් තත්වය සියළු දෙනාගෙම අදහස් දැක්වීමෙන් පසක් වූ බවත් ප්‍රාදේශිය සභාවක් ලෙස තමාගේ ඇතුළු පිරිසගේ ප්‍රයත්නය වන්නේත් සියළු ජනතාවට සහන සැලසීම බවත් නමුත් සභාවක් ලෙස යම් සීමාවන් ඇති බවත් එතුමා සඳහන් කරන ලදි.

එසේ වුවත් ගොඩකවෙල සභාවේ සභාපතිතුමන් සමග සහන මිලට වී ලබා ගැනීමට සහ මඤ්ඤොක්කා දඬු ලබා ගැනීමට නිරන්තරයෙන් සාකච්ඡා කළ බවත් ඉදිරියේදී ඒ කටයුතු සාර්ථක වෙතැයි තමා අපේක්ෂා කරන බවත් සඳහන් කරන ලදි.

නිවිතිගල ප්‍රාදේශිය සභාව සතු අක්කර 11ක භුමියෙන් ආසන්නතම අක්කර 02 වගාකටයුතු කිරීමට ආරම්භ කර ඇති බවත් ගරු මන්ත්‍රී මණ්ඩලයට කෙටිකාලීන බෝග වගාවට අවුරුදු 02ක වැනි කෙටි කාලයක් සඳහා භූමි ප්‍රමාණයක් ඉල්ලීමක් කරන ලෙසත් ගරු සභාපතිතුමා විසින් ප්‍රකාශ කරන ලදි.

ඉදිරියේදී ඇතිවෙන ආහාර සහ ඕනෑම අර්බුදයකට මුහුණ දීමට ගරු ප්‍රාදේශිය ලේකම්තුමාගේ මුලිකත්වයෙන් ග්‍රාමීය මට්ටමේ නිලධාරීන් සමග එකතු වී ඉදිරියේදී සාකච්ඡා කිරීමට කඩිනමින් කටයුතු කරන බවත් ප්‍රකාශ කරන ලදි.

සහභාගී වු සියළුදෙනාටම තම ස්තුතිය ප්‍රකාශ කරමින් එදින සභාවේ කටයුතු අවසන් කරන ලදි.

ප.ව 12.35ට ගරු සභාවේ කටයුතු අවසන් කරන ලදි.

2022.06.15 වන දින සභා වාර්තාව සභා සම්මත කිරිම.

2022.06.15 වන දිනැති සභා වාර්තාව අඩුපාඩු කිසිවක් වේනම් පෙන්වා දෙන ලෙසත් නොඑසේනම් ලියා ඇති සැටියෙන් සම්මත කිරීම සුදුසු බවත් ගරු සභාපති කුලතුංග ලියනගේ මහතා සභාවට යෝජනා කළ අතර ගරු මන්ත්‍රී චන්දු නිරෝෂන් මහතා විසින් ස්ථිර කරන ලදි.

ඒ අනුව 2022.06.15 දිනැති සභා වාර්තාවේ සංශෝධන කිසිවක් නොතිබූ බැවින් 2022.07.19 වන දින සභාවට ඉදිරිපත් කරන ලද සභා වාර්තාව යෝජනා ස්ථීරත්වයෙන් සභා සම්මත විය.

2022 ජූලි මස 19 වන දින සභාපති,

නිවිතිගල ප්‍රාදේශිය සභා කාර්යාලයේදි නිවිතිගලප්‍රාදේශීය සභාව,නිවිතිගල

* සියළු පුනරාවර්තන වියදම් (වැටුප් හා දීමනා, ගමන් වියදම්, අතිකාල, දුරකතන, ජල,විදුලි, පුවත්පත් බිල්පත්, ගොඩනැගිලි අළුත්වැඩියා හා නඩත්තු වියදම්, සංග්‍රහ වියදම් වැනි ගෙවීම්) ගරු සභාපතිතුමාගේ අධිකාරිත්වය යටතේ ගෙවීම් කිරීමටත්,
* රු.300,000.00 දක්වා ගොඩනැගිලි ඉදිකිරීම් සඳහා වන වියදම් හැර අනෙකුත් ප්‍රාග්ධන වියදම්(එනම් මාර්ග සංවර්ධනය, කාර්යාලයීය උපකරණ මිලදී ගැනීම, පුස්තකාල පොත් මිලදී ගැනීම) ගෙවීම් සඳහා සභාවේ ආවරණ අනුමැතියට යටත්ව සභාපතිවරයාට අධිකාරිය පැවරීමටත්,

1. **ගරු මන්ත්‍රී නුවන් බෝඹුවල මහතා**
2. **ගරු මන්ත්‍රී පියසේන පොල්වත්ත මහතා**

ගරු මන්ත්‍රී සුනිල් සේරසිංහ මහතා විසින් කළ ප්‍රකාශය දේශපාලනික පටු අරමුණින් නොකළ බවත් හුදෙක්ම ජනතාවගේ ගැටළු ගැන පමණක් සිතමින් කරන ලද්දක් බව ප්‍රථමයෙන් සඳහන් කරන ලදි.

එන්නත්කරණය අතිසාර්ථකව සිදු කරන ලද බව රජය විසින් ප්‍රකාශ කළත් ප්‍රමුඛතාවය ලබා දියයුත්තේ අවුරුදු 60ට වඩා වැඩි පුද්ගලයන්ට බව සෞඛ්‍ය බලධාරීන් විසින් ප්‍රකාශ කළත් එසේ නොකිරීම නිසා වයස්ගත මරණ අනුපාතය ඉහළ ගොස් ඇතිබවත් ඒ සඳහා රජය වගකිව යුතු බවත් සඳහන් කරන ලදි.

පුරාණ රජවරු විසින් වැව් බැඳි රාජ්‍යයන් වල අක්කර සියදහස් ගණනක් සංවර්ධනය කිරීම කළ බවත් එතුමන්ලා මිනිසුන් විසින් දේවත්වයෙන් පිදු බවත් සඳහන් කරන ලදි

ඒ ප්‍රදේශවල ජීවත් වන ජනතාව අලි ගම්මාන වලට වැදීම,ගොවිතැන් පාළු වීම,පොහොර ගැටළුව වැනි ප්‍රශ්න වලින් පීඩාවට පත්ව ඇති අවස්ථාවක,මුළු රටම කොවිඩ් වසංගතයකින් පෙළෙන අවස්ථාවක පරාක්‍රම සමුද්‍රය වටා ඇවිදින මංතීරු සකස්කිරීමට යෝජනා කිරීම උචිත නොවන බවත් ප්‍රකාශ කරන ලදි.

සියළු කොවිඩ් වසංගත තත්වයන් දුරු වී සියළු දෙනාටම නිදුක් නිරෝගී අනාගතයක් ප්‍රාර්ථනා කරමින් එතුමාගේ ප්‍රකාශ අවසන් කරන ලදි.

1. **ගරු මන්ත්‍රී චමින්ද කුමාර මහතා**

දෙල්වල ග්‍රාමීය රෝහලේ දැනට වෛද්‍යවරුන් දෙදෙනෙකු සේවය කරන නමුත් රාත්‍රී කාලයේදී කිසිදු වෛද්‍යවරයෙකු රෝහලේ රාජකාරී කටයුතු සඳහා නොමැති බවත් එනිසා ගම්වාසීන් දැඩි අපහසුතාවයට පත්ව ඇති බවත් සඳහන් කරන ලදි.එබැවින් ඒ සම්බන්ධව අදාල බලධාරීන් දැනුවත් කරන ලෙස ගරු සභාපතිතුමා වෙත ඉල්ලීමක් කරන ලදි.

දෙල්වල කොට්ඨාසයේ එන්නත්කරණය ක්‍රියාවලිය සාර්ථකව නිමකිරීමට හැකිවීම සම්බන්ධව තමා උද්ධාමයට පත්වන බව සඳහන් කරන ලදි.නමුත් ගරු මන්ත්‍රී සුනිල් සේරසිංහ මහතා විසින් සඳහන් කළ කරුණට පිළිතුරු වශයෙන් ප්‍රකාශ කර සිටියේ දෙල්වල ග්‍රාම නිලධාරීතුමියට ගරු මන්ත්‍රිනි ඉනෝකා ප්‍රියදර්ශනී මහත්මිය විසින් එන්නත්කරණ ක්‍රියාවලිය අතරතුර යම් දේශපාලනික බලපෑමක් සිදුකළ බවත්ය.එබැවින් ඒ සම්බන්ධ විධිමත් පරීක්ෂණයක් සිදුකළ යුතු බවත් සඳහන් කරන ලදි.

එමෙන්ම රම්‍ය සහන පදනම යටතේ දෙල්වල කොට්ඨාසයේ නිරෝධායනය වන පවුල් සඳහා සහනමළු බෙදාදීමට කටයුතු කළ ගරු හිටපු පළාත්සභා මන්ත්‍රී රම්‍ය කුමාර වීරසිංහ මැතිතුමාට තම ගෞරවණිය ස්තුතිය පළ කරන බවත් ප්‍රකාශ කරන ලදි.

දෙල්වල කොට්ඨාසය තුළ එන්නත්කරණයේදී සිදුවූ අසාධාරණය සම්බන්ධයෙන් ගරු මන්ත්‍රීතුමියගේ නම සඳහන් කිරීම සම්බන්ධයෙන් විරෝධය දැක්වූ ගරු උප සභාපතිතුමාට තම ප්‍රකාශය තුළින් යම් සිත්තැවුලක් වූයේ නම් ඒ පිළිබඳව සමාව අයැද සිටින බවත් ප්‍රකාශ කරන ලදි.

සියළු දෙනාටම නිදුක් නිරෝගී සුවය ප්‍රාර්ථනා කරමින් තම ප්‍රකාශය අවසන් කරන ලදි.

1. **ගරු මන්ත්‍රී ආර් ඒ වසන්ත මහතා**

ගරු මන්ත්‍රී චමින්ද කුමාර මහතාගේ ප්‍රකාශයේදී සඳහන් කරන ලදි දෙල්වල කොට්ඨසයේ එන්නත්කරණ වැඩසටහනේදී සිදු වූවා යැයි කියන දේශපාලනික බලපෑමට අදාල මන්ත්‍රීතුමියගේ නම සඳහන් කිරීම සදාචාර සම්පන්න නොවන බව පැවසුවත් එසේ ක්‍රියාවන් සිදුකිරීම සදාචාර සම්පන්න නොවන බවත් ප්‍රකාශ කරන ලදි.

නිවිතිගල ප්‍රාදේශිය සභාවේ සේවයේ නියුතුව සිටියදී හදසි හෘදයාබාධයකින් අප අතරිවන් වෙන් වු කාර්මික නිලධාරීතුමියගේ අභාවය වෙනුවෙන් ඉමහත් කණගාටුව ප්‍රකාශ කරන අතර එවැනි දිගුකාලීන අසනීප ඇති නිලධාරීන් බොහෝ වගකීම් සහිත රාජකාරී කටයුතු වල නියැලීම පිළිබඳ දෙවරක් සිතා බැලිය යුතු බව ප්‍රකාශ කරන ලදි.

ගියවර සභාවාර්තාවේ අදහස් දැක්වීමේ සඳහන් වී ඇති පරිදි ගුරු වර්ජනය නිසා කොවිඩ් සීඝ්‍ර ව්‍යාප්තියක් සිදු වූ බවත් ඒ සඳහා ජනතා විමුක්ති පෙරමුණේ මැදිහත් වීමක්ද තිබූ බවත් සඳහන් වී ඇති බව තමා දුටු බව ප්‍රකාශ කරන ලදි.නමුත් කොවිඩ් ව්‍යාප්තිය පාලනය කර එට විවෘත කර ඇති බව රජය විසින් ප්‍රකාශයට පත්කර ඇති අවස්ථාවක ගුරු වර්ජනය සිදු කළ බවත් කොවිඩ් ආසාදිතව ගුරුවරුන් ජීවිතක්ෂට පත්ව ඇති බව දැක්වෙන විස්තර සමාජ මාධ්‍ය වල අසත්‍ය ප්‍රචාරණයන් විවිධ වූ විවිධ මඩ බලකා පාර්ශව මගින් පැතිරවූ බවත් සඳහන් කරන ලදි.එබැවින් දේශපාලනික අසමත්වීම් මත ගුරු වැටුප් තීරණය නොකළ යුතු බවත් එතුමා වැඩිදුරටත් ප්‍රකාශ කරන ලදි.

පදනම් විරහිත කරුණු පදනම් කරගෙන අසත්‍ය පුරාජේරු පවසමින් රට තවත් අගාධයට පත් නොකළ යුතු බවත් රටේ උද්ගත වී ඩොලර් හිඟය හමුවේ අවශ්‍ය ඖෂධ,අත්‍යාවශ්‍ය භාණ්ඩ ආනයනය ගැටළුවක්ව පවතින බවත් ඒ සඳහා විසඳුම් සෙවීමට රජය යොමු විය යුතු බවත් සඳහන් කරන ලදි.

පවතින කොවිඩ් තත්වය හමුවේ සෞඛ්‍ය සේවාවන් සඳහා විශාල පිරිවැයක් දැරීමට සිදුව ඇති පසුබිමක දේශපාලකයින්ට මිලියන ගණනින් වංචා කිරීමට ඉඩ සැලසීම යෝග්‍ය නොවන බවත් ප්‍රකාශ කරන ලදි.

ගරු මන්ත්‍රී පියසේන පොල්වත්ත මහතාගේ ප්‍රකාශයේ සඳහන් වූ පරිදි අලිමිනිස් ගැටුමින් ජනතාව පීඩාවට පත්ව ඇති බවත් එසේ වීමට හේතු සඳහන් කරමින් කියා සිටියේ අලිමංකඩ වසා දමමින් ගම් උදාන ඇතිකළ බවත් අලිඇතුන් පුනරුත්ථාපනය සඳහා වෙන්කරන ලද අක්කර 25000ක තිස්සමහාරාමයේ භූමීය පෞද්ගලික සමාගම් වලට කෙසෙල් වගාකිරීමට ඉඩ හැරීම තුළින් එවැනි දේ සිදුවූ බවය.

රටේ මේ ඇති වී ඇති වසංගතය ඉක්මනින් දුරු වී රටේ ජනතාවගේ සුභසිද්ධිය උදෙසා නිවැරදි තීන්දු තීරණ ගැනීමට පවතින රජයට ශක්තිය ධෛර්‍යය ලැබේ වේවා යැයි ප්‍රාර්ථනා කරමින් තම ප්‍රකාශය අවසන් කරන ලදි.

1. **ගරු මන්ත්‍රී සුරේෂ් කාන්ත් මහතා**

නිවිතිගල ප්‍රාදේශිය සභාවේ කාර්මික නිලධාරීතුමියගේ හදිසි අභාවය වෙනුවෙන් තමාට සහභාගී වීමට නොහැකි වූ බවත් තම බලවත් ශෝකය ප්‍රකාශ කරමින් එතුමා තම අදහස් දැක්වීම ආරම්භ කරන ලදි.

රජයේ දේශපාලකයෙන් මාධ්‍ය්‍යට ප්‍රකාශ කළ කරුණක් මතුකරමින් එතුමා කියා සිටියේ ගුරුවර්ජනය ශ්‍රී ලංකා පොදුජන පෙරමුණේ නිර්මාණයක් බව සැකසහිත බව තමාට හැඟෙන බවත් ප්‍රකාශ කරන ලදි.

කොවිඩ් නිසා නිරෝධායනයට ලක්වන පවුල් වෙනුවෙන් ලබා දෙන සහන මළු අඩුආදායම්ලාභී පවුල් සඳහා ලබාදීමේ නව චක්‍රලේඛයක් නිකුත් කර ඇති අතර එනිසා වතුජනතාවට ඒ ලබාදුන් සහනයත් දැනට නොලැබෙන බව සඳහන් කරන ලදි.වතු පවුල් වල ජනතාවගේ ජීවිකාව පිළිබඳව මෙවැනි තීන්දු තීරණ ගන්නවාදැයි දෙවරක් සිතා බැලිය යුතු බවත් වතු ආශ්‍රිත රැකියා වලට දෛනිකව වාර්තා කළහොත් පමණක් ඔවුන්ට හිමි මාසික වැටුපට හිමිකම් ලබන අතර එසේ නොමැති අවස්ථාවක ඔවුන්ගේ ආදායම අහිමි වී යන බවත් සදහන් කරන ලදි.එසේ තිබියදී ඔවුන්ට සහන මළු සඳහා හිමිකම් නොලබන්නේ මන්දැයි එතුමා විසින් ප්‍රශ්නයක් නගන ලදි.

රජවේ නිලධාරීන්ට චෝදනා කිරීමට තමා මැලි වුවත් රුපියල් දෙදහසේ දීමනාව ලබා දීමේදී දුරකතන මගින් විමසා පවුල් පසුබිම ගැන නිසි අවබෝධයක් නොමැතිව තීන්දු තීරණ ලබාගැනීම පිළිබඳ තමාගේ ප්‍රසාදයක් නොමැති බවත් රුපියල් දෙදහසේ දීමනාව බෙදී යාම විනිවිදබවකින් තොරව සිදුවන බවත් ඒ සම්බන්ධව අදාල බලධාරීන් දැනුවත් කරන ලෙසත් පවසමින් තම ප්‍රකාශය අවසන් කරන ලදි.

1. **ගරු සභාපති කුලතුංග ලියනගේ මහතා**

කෙටිකාලයක් නිවිතිගල ප්‍රාදේශිය සභාවේ සේවයේ නියුතුව සිටියදී හදිසියේ අප අතරින් වෙන් වූ කාර්මික නිලධාරීතුමියගේ පවුලේ සාමාජිකයන් වෙත තමා ඇතුළු මන්ත්‍රී මණ්ඩලයේ බලවත් කණගාටුව ප්‍රකාශ කරන බවත් ප්‍රකාශ කරන ලදි.

ගරු මන්ත්‍රී සුරංග ප්‍රභාත් කුමාර මහතාගේ යෝජනාවකට අනුව ගඟුල්විටිය ප්‍රදේශයේ පදිංචි ජපන් ශිෂ්‍යත්වයක් හිමි කරගත් දැරියක් සඳහා ලැප්ටොප් පරිඝනකයක් ලබා දීම සඳහා ඉල්ලීමක් ඉදිරිපත් වුවත් සභා අරමුදල් මගින් රුපියල් විසිපන්දහසක මුදලක් පමණක් ඇයට ලබා දීමට අනුමැතිය ලබා දීම සඳහා ගරු ආණ්ඩුකාරතුමා වෙත ඉදිරිපත් කළ අතර එහිදි එතුමාගේ කාරුණික අවධානය මේ සඳහා යොමුකොට ඇය වෙත රුපියල් එක්ලක්ෂ අනුදහසක් පමණ වටිනා DELL වර්ගයේ ලැප්ටොප් පරිඝනයක් ලබා දීමට කටයුතු කිරීම පිළිබඳ එතුමා වෙත තමා ඇතුළු ගරු සභාවේ ගෞරවණීය ස්තුතිය පිරිනමන බව සඳහන් කරන ලදි.

කොවිඩ් වසංගතය හමුවේ ග්‍රාමීය ජනතාවගේ ගැටළු වෙනුවෙන් තම උපරිම කැපවීමෙන් කටයුතු කරන ලෙස ගරු මන්ත්‍රීවරුන්ගෙන් ඉල්ලීමක් කරන ලදි.

වර්ෂ 1977ට පෙර ශ්‍රීලංකාව තුළ දේශීයව ටයර්,තුනී ලෑලි,පේෂකර්ම කර්මාන්ත වලින් ස්වයංපෝෂිතව පැවතුණද 1977 විවෘත ආර්ථිකයෙන් පසු ඒ සියළු කර්මාන්ත පරිහානියට පත් වූ බවත් හිටපු ගරු ජනාධිපති ආර් ප්‍රේමදාස මහතාගේ සංකල්පයකට අනුව බිහිවූ ඇඟළුම් කර්මාන්තශාලා වලින් දැනටත් රටේ ආර්ථිකයට සලසන සේවය පිළිබඳ තමාගේ ප්‍රසාදය හිමිවන බවත් ප්‍රකාශ කරන ලදි.

ශ්‍රී ලංකාව තුළ 67% ටත් වඩා වැඩි ප්‍රමාණයකට දැනටමත් එන්නත් මාත්‍රා දෙකම ලබාදී අවසන් බවත් ඉදිරියේදී රටේ කටයුතු යථා අයුරින් පවත්වාගෙන යාමට හැකිවේ යැයිද ප්‍රකාශ කරන ලදි.

පවතින දේශපාලන පසුබිම හමුවේ ඉදිරි අනාගතයේදී රටට සේවයක් කිරීමට හැකි දේශපාලන පක්ෂයක් හෝ ජනතාවගේ සුභසිද්ධිය වෙනුවෙන් කටයුතු කරන නායකයින් බිහිවීම අස්ථීර නොවන බවත් ප්‍රාදේශිය දේශපාලකයින් ලෙස තමාට හැකි පමණින් ජනතාවට සේවය කිරීමට කටයුතු කළ යුතු බවත් ප්‍රකාශ කරන ලදි.

ගරු සභාවට සහභාගී වු සියළු දෙනාටම තම ස්තූතිය ප්‍රකාශ කරමින් එදිනට නියමිත සභාවේ කටයුතු අවසන් බව දන්වන ලදි.

ප.ව 12.30ට ගරු සභාවේ කටයුතු අවසන් කරන ලදි.

2021.09.21 වන දිනැති ඉහත සභා වාර්තාවේ සංශෝධන කිසිවක් නොතිබූ බැවින් 2021.10.21 වන දින පැවැත්වූ මාසික සභා රැස්වීමේදී ගරු මන්ත්‍රීවරුන්ගේ හා මන්ත්‍රීතුමියන්ගේ ස්ථිරත්වයෙන් සභා සම්මත විය.

2021 සැප්තැම්බර් මස 21 වන දින සභාපති,

නිවිතිගල ප්‍රාදේශිය සභා කාර්යාලයේදි නිවිතිගලප්‍රාදේශීය සභාව,නිවිතිගල